Source: http://www.europarl.europa.eu/doceo/document/A-8-2018-0012_RO.html
Timestamp: 2019-10-14 01:06:13+00:00

Document:
700k 82k
referitor la propunerea de regulament al Parlamentului European și al Consiliului de adaptare la articolul 290 din Tratatul privind funcționarea Uniunii Europene a unei serii de acte juridice din domeniul justiției care prevăd utilizarea procedurii de reglementare cu control
referitoare la propunerea de regulament al Parlamentului European și al Consiliului de adaptare la articolul 290 din Tratatul privind funcționarea Uniunii Europene a unei serii de acte juridice din domeniul justiției care prevăd utilizarea procedurii de reglementare cu control
– având în vedere articolul 294 alineatul (2) și articolul 81 alineatul (2) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C8‑/0525/2016),
Alinierea duratei de împuternicire la abordarea generală a Parlamentului (a se vedea rezoluția din 25 februarie 2014, punctul 9).
Articolul 5a din Decizia 1999/468/CE(1), astfel cum a fost modificată prin Decizia 2006/512/CE a Consiliului(2), („Decizia privind comitologia”), a instituit așa-numita procedură de reglementare cu control (PRC).
Odată cu intrarea în vigoare a Tratatului de la Lisabona la 1 decembrie 2009 și având în vedere noul cadru juridic pentru legislația secundară instituit prin articolele 290 și 291 din TFUE, a fost necesară revizuirea Deciziei privind comitologia. Cu toate acestea, Regulamentul nr. 182/2011(3) („Regulamentul privind comitologia”), adoptat în acest scop în temeiul articolului 291 alineatul (3) din TFUE, a lăsat în mod intenționat articolul 5a din Decizia privind comitologia în afara domeniului său de aplicare. Prin urmare, articolul 5a, care stabilește procedura de reglementare cu control, a trebuit să fie menținut provizoriu pentru actele de bază existente care fac trimitere la acesta. Pe de altă parte, acquis-ul în cauză trebuie aliniat cât mai curând la Tratatul de la Lisabona pentru a asigura securitatea juridică.
În 2013, Comisia a propus finalizarea alinierii cu trei propuneri ample (așa-numitele „propuneri Omnibus”), pe care Parlamentul le-a adoptat în prima lectură în februarie 2014(4). Cu toate acestea, propunerile au fost retrase de către noua Comisie, în urma alegerilor europene. Noul Acord interinstituțional privind o mai bună legiferare (AII) din 13 aprilie 2016(5) a abordat această chestiune la punctul 27. Această dispoziție prevede următoarele:
„Cele trei instituții [respectiv Parlamentul European, Consiliul și Comisia] recunosc că este necesar ca toate actele legislative existente să fie aliniate la cadrul legislativ introdus prin Tratatul de la Lisabona și, mai ales, că este necesar ca toate actele de bază care se referă încă la procedura de reglementare cu control să fie aliniate rapid, aceasta constituind o prioritate deosebită. Comisia va propune această din urmă aliniere până la sfârșitul anului 2016”.
După intrarea în vigoare a Acordului interinstituțional privind o mai bună legiferare și având în vedere obligațiile care decurg din acesta, Comisia a prezentat două noi propuneri de aliniere în decembrie 2016, una care se concentrează asupra dosarelor legislative în domeniul justiției și una care se concentrează asupra domeniilor politice rămase(6). Cele două propuneri vizează 3 și, respectiv, 168 de acte de bază.
Contrar propunerilor din 2013, care prevedeau, în general, că trimiterile la procedura de reglementare cu control conținute în actele de bază trebuiau citite ca trimiteri la articolele 290 sau 291 din TFUE, propunerile actuale vizează modificarea individuală a actelor de bază în cauză.
Abordarea raportorului asupra prezentei propuneri
Actele delegate și de punere în aplicare reprezintă o parte importantă a competențelor de bază ale Comisiei pentru afaceri juridice (JURI) în ceea ce privește interpretarea, aplicarea și monitorizarea dreptului Uniunii, conformitatea actelor Uniunii cu dreptul primar, o mai bună legiferare și simplificarea dreptului Uniunii, după cum se prevede în anexa V la Regulamentul de procedură. De asemenea, JURI a fost extrem de activă în acest domeniu de la intrarea în vigoare a Tratatului de la Lisabona în 2009 și cu mult înainte, când procedura de reglementare cu control a fost introdusă pentru prima dată în 2006.
La modul general, raportorul salută prezenta propunere și împărtășește alegerea Comisiei de a actualiza cadrul existent de cazuri de procedură de reglementare cu control la actele delegate. Pe de altă parte, pornind de la rezoluția Parlamentului din 25 februarie 2014, raportorul dorește să se concentreze asupra duratei delegării de competențe (care nu ar trebui să depășească 5 ani și ar trebui să fie însoțită de o obligație de raportare pentru Comisie). Propunerea Comisiei ar trebui modificată în consecință.
JO L 200, 22.7.2006, p. 11.
A se vedea procedurile 2013/218(COD), 2013/220(COD) și 2013/0365(COD).
A se vedea procedurile 2016/0399(COD) și, respectiv, 2016/0400(COD).
Adaptarea la articolul 290 din Tratatul privind funcționarea UE a unei serii de acte juridice din domeniul justiției care prevăd utilizarea procedurii de reglementare cu control

References: articolul 290
 articolul 290
 articolul 294
 articolul 81

Articolul 5
 articolul 5
 articolul 5
 articolul 290